Diákmunka szövetkezet  
 feladatkiírás

# Feladat meghatározása

Készítsenek egy olyan grafikus felületű asztali alkalmazást, amely egy diákmunka szövetkezet üzemeltetéséhez szükséges rendszert valósítja meg.

# Megvalósítandó funckiók

A szoftver adatbázisban tárolja a regisztrált diákok és a cégek adatait. A diákmunka szövetkezet adminisztrátora rögzíti, hogy mely cég milyen jellegű munkára, milyen időintervallumokban és órabérrel keres diákmunkásokat. A regisztrált diákok ez alapján tudnak munkát keresni és vállalni, valamint azt is megadják, hogy mikor tudnak munkát vállalni. A munka jellege szerint is lehessen keresni az adatbázisban. Az egyes munkák kiközvetítését a rendszeradminisztrátor igazolja vissza. A cégek megadhatják, hogy hány diákra van szükség, ha egyszerre többet is tudnak fogadni, a rendszeradminisztrátor üzenetet küld azoknak a diákoknak, aki a megadott időpontban ráérnek. A diákok a programon keresztül igazolják vissza, hogy vállalják a munkát. A teljesítéseket a rendszeradminisztrátor igazolja, amely alapján az elszámolás történik.

## Jogosultságok

A program kezeljen a következő jogosultságokat:

* adminisztrátor (minden funkciót elér)
* diák: regisztrálhat, kereshet, jelentkezhet munkára, elfogadja a kijelölt munkát, megtekintheti az eddigi tevékenységeit a szövetkezetnél

## Elemzés

A program adjon lehetőséget kimutatások készítésére is. Készítsen kimutatást az egyes diákok által elvégzett munkákról és az eddig kifizetett, illetve fizetendő munkabérről. Az egyes cégekhez kiközvetített diákokat listázza ki adott dátum szerint.

# Megkötések, iránymutatás

## Felület megkötések

* A felületet létrehozásához Windows Presentation Foundation (WPF) technológiát használjanak.
* Program legyen menüvezérelt, az egyes funkciók pedig a menüelemek segítségével érje el a felhasználó.
* Az egyes funkciókat valósítsa meg külön ablakban **vagy** UserControl-ok segítségével egyetlen ablakon belül.
* Diagram esetén adatrácsos vagy oszlopdiagram megjelenítést használjon Rectangle objektumok felhasználásával.

## Adatbázis megkötések

* Adatbázis MS SQL. Legalább harmadik normálformában legyen (3NF) az adatbázis.
* Használjanak Entity Framework-öt (Database first vagy Code first).
* A lekérdezéseket LINQ-val vagy tárolt eljárásokkal valósítsák meg.